b'\n_START_ARTICLE_\nNitroforbindelse\n_START_PARAGRAPH_\nEn nitroforbindelse er en organisk forbindelse, der indeholder en eller flere funktionelle nitrogruppe (\xe2\x80\x93NO\xe2\x82\x82). De er ofte meget eksplosive s\xc3\xa6rligt n\xc3\xa5r stoffet indeholder mere end en nitrogruppe og er uren. Nitrogruppen er en af de mest almindelige eksplosophore (funktionelle grupper der g\xc3\xb8r en forbindelse eksplosiv) p\xc3\xa5 verdensplan. Denne egenskab for b\xc3\xa5de nitro- og nitratgrupper skyldes deres termiske dekomposition, der giver nitrogen N\xe2\x82\x82gas og betragtelige m\xc3\xa6ngder energi, grundet den h\xc3\xb8je bindingsenergi i molekyl\xc3\xa6rt nitrogen._NEWLINE_Aromatiske nitroforbindelser bliver typisk syntetiseret ved en blanding af salpeter- og svovlsyre p\xc3\xa5 et organisk molekyle. Nitrobenzen er det stof, der bliver produceret i langt de st\xc3\xb8rste m\xc3\xa6ngder p\xc3\xa5 verdensplan. Mange eksplosiver bliver produceret ved nitrering inklusiv trinitrophenol (picrinsyre), trinitrotoluen (TNT) og trinitroresorcinol (styphninsyreT).'